Israelul extinde campania de vaccinare anti-COVID: cine va primi a treia doză.
Vaccinarea se extinde pentru tulpina Delta în Israel. Autoritățile oferă a treia doză de vaccin anti-COVID pentru toate persoanele cu vârsta de peste 50 de ani.
Israelul extinde vaccinarea în faţa ameninţării provocate de tulpina Delta. Toate persoanele cu vârsta de peste 50 de ani vor putea face doza a treia.Israelul a fost unul dintre liderii mondiali în campania de vaccinare a populaţiei sale la începutul acestui an. Dar, în ultimele săptămâni, a înregistrat o creştere a cazurilor ca urmare a răspândirii variantei foarte contagioase Delta.Noua tulpină a dus la probeleme chiar şi în rândul persoanelor vaccinate cu doză doze, relatează Reuters.Luna trecută, Israelul a început să ofere a treia doză persoanelor cu vârsta peste 60 de ani, devenind prima ţară din lume care face acest lucru. Campania a fost extinsă vineri, iar vaccinarea cu a treia doză se va aplica pentru toate persoanele cu vârsta peste 50 de ani şi lucrătorii din domeniul sănătăţii.Autorităţile de reglementare din Europa şi Statele Unite nu au recomandat încă o nouă doză.Oficialii Organizaţiei Mondiale a Sănătăţii au cerut naţiunilor să se abţină de la administrarea dozelor suplimentare, spunând că este mai important să fie inoculate persoanele din ţările mai sărace care nu avut până în prezent acces la o vaccinare la scară largă.